[image: image1.png]



Kalupes pamatskola
Reģ. Nr. 40900022471, Lielā iela 35, Kalupe, Kalupes pagasts, Augšdaugavas novads, LV-5450,

izglītības iestādes reģ. Nr. 4212900502,

tālr. 20220549, e-pasts: skola@kalupe.lv, www.augsdaugavasnovads.lv
APSTIPRINĀTA

     26.08. 2026. rīkojumu  Nr. 1.9/ 31
MOBILO TELEFONU UN CITU SAZIŅĀ IZMANTOJAMO TEHNISKO IERĪČU IZMANTOŠANAS KĀRTĪBA
I  Vispārīgā daļa

1. Kārtība izstrādāta saskaņā ar Izglītības likuma 36. panta sesto daļu šādā redakcijā:

“(6) Īstenojot izglītības programmas, kā arī ar tām saistītos mācību un audzināšanas pasākumus, izglītības iestāde nosaka tehnisko līdzekļu (mācību un audzināšanas procesā un saziņā izmantojamo tehnisko ierīču, tai skaitā informācijas un komunikācijas tehnoloģiju, iekārtu, robotikas detaļu un programmatūras) izmantošanas nosacījumus un kārtību. Pirmsskolas vecuma audzēkņiem un 1.–6. klases izglītojamajiem izglītības iestādē ir aizliegts lietot mobilos tālruņus, izņemot gadījumus, kad pedagogs ir atļāvis tos izmantot izglītības procesā.”

2. Kārtība ir saistoša visiem Kalupes pamatskolas skolēniem, viņu vecākiem un skolotājiem.

2.1. Mērķis – noteikt kārtību, kādā Kalupes pamatskolā (turpmāk tekstā – skola) tiek lietotas saziņā izmantojamās tehniskās ierīces, t. sk. mobilie tālruņi.

2.2. Kārtība nepieciešama, lai ierobežotu skolēnu mobilo telefonu bezmērķīgu lietošanu, novērstu negatīvu ietekmi uz izglītojamā kognitīvajām spējām, kā arī samazinātu digitālās emocionālās vardarbības riskus.

2.3. Pie saziņā izmantojamām tehniskajām ierīcēm pieder mobilie telefoni, ar tiem savienoti viedpulksteņi, planšetdatori un citas pārnēsājamās ierīces ar interneta pieslēgumu, tostarp informācijas un komunikācijas tehnoloģiju iekārtas, robotikas detaļas un programmatūra.

2.4. Kārtība nosaka klašu audzinātāju, mācību priekšmetu skolotāju, skolas administrācijas, atbalsta personāla speciālistu, skolēnu un viņu vecāku rīcību un atbildību kārtības ieviešanā un izpildes uzraudzībā.

2.5. Kārtība ietver skolotāju rīcību gadījumos, ja tā netiek ievērota.

2.6. Par kārtības ieviešanu un organizēšanu skolā atbild direktores vietniece 
T. Romanceviča.
II Kārtība, kādā skolā tiek lietotas saziņā izmantojamās tehniskās ierīces,
t. sk. mobilie telefoni
Pirmsskolas grupu audzēkņu un 1.–9. klašu skolēnu kārtība, ja ticis atnests uz skolu mobilais telefons:
· Pirmsskolas grupu audzēkņiem un 1.–9. klašu skolēniem skolā (mācību stundās, starpbrīžos, pagarinātās dienas nodarbībās, pasākumos) ir aizliegts lietot mobilos telefonus, izņemot gadījumus, kad pedagogs atļāvis tos izmantot mācību procesā.

· Ja tomēr telefons ir atnests uz skolu:
· skolēns nodod mobilo telefonu bez skaņas režīmā pirms pirmās stundas dežurējošajam personālam;

· pēc mācību stundām skolēns pats atbild par sava telefona paņemšanu, dodoties mājās;
· ārkārtas situācijā vecākiem ieteicams zvanīt klases audzinātājam vai skolas administrācijai.
· Procesu kontrolē pirmsskolas grupu vai klases audzinātājs.
III Dalībnieku rīcība un atbildība kārtības ieviešanā un uzraudzībā

Klašu audzinātāji:

· Septembrī atgādina skolēniem skolas Iekšējās kārtības noteikumus (turpmāk IKN), t. sk. iepazīstina ar šo Kārtību, veicot instruktāžu. Skolēni parakstās e-klases instruktāžas veidlapā.

· Septembrī iepazīstina skolēnu vecākus ar šo Kārtību, savācot vecāku parakstus.
· Kontrolē un, ja nepieciešams, organizē telefonu savākšanu un nodošanu.

Dežurējošais personāls, klašu audzinātāji vai mācību priekšmetu skolotāji:

· Ienākot skolā, skolēni nodod savus mobilos tālruņus dežurējošajam personālam. Mobilie tālruņi tiek glabāti pie skolas saimniecības daļas vadītājas līdz mācību dienas beigām. Pēc mācību stundām skolēni tos saņem atpakaļ, kārtojot došanos mājup.

· Ja stundā nepieciešami telefoni, skolotāji iepriekš pabrīdina klašu audzinātājus, skolēni tos paņem  un pēc tam nodod dežurējošajam personālam glabāšanā līdz dienas beigām.

Skolas administrācija un atbalsta personāls:

· Atbalsta kārtības ieviešanu un uzrauga tās izpildi.
· Pārkāpumu gadījumos rīkojas saskaņā ar IKN noteikto kārtību.
Skolēni:

· Ievēro skolas iekšējās kārtības noteikumus, t. sk. šo kārtību.
· Ar savu rīcību nediskreditē skolu.
Skolēnu vecāki:

· Atbalsta kārtības ieviešanu, motivē bērnus to ievērot.
· Pirmsskolas grupu un 1.–9. klašu skolēnu vecāki ārkārtas situācijā sazinās ar klases audzinātāju vai skolas administrāciju.
IV Atbildība par kārtības neievērošanu

Kārtības neievērošanas gadījumā skolas rīcība atbilst  IKN pārkāpumu gadījumu shēmai:

· Izglītojamais sniedz mutisku un rakstisku skaidrojumu.

· Pārkāpums tiek fiksēts ar aktu.

· Vecāki tiek informēti par pārkāpumu un aicināti sadarboties ar skolu bērna uzvedības korekcijā un motivēšanā ievērot noteikumus.

